open-index/open-wikipedia-markdown huggingface dataset:
Edward Lawrie Tatum

**Edward Lawrie Tatum** (* 14. december 1909, Boulder, Colorado, USA – † 5. november 1975, New York, New York) bol americký genetik. Spolu s Georgeom Wellsom Beadleom obdržal polovicu Nobelovej ceny za fyziológiu alebo medicínu v roku 1958. Cena bola udelená za dôkaz toho, že gény kontrolujú jednotlivé kroky metabolizmu. Druhú polovicu ceny v ten rok obdržal Joshua Lederberg.

## Životopis
Tatum navštevoval fakultu na univerzite v Chicagu a získal doktorát v biochémii na univerzite vo Wisconsine v roku 1934. Od roku 1937 pracoval na Stanfordovej univerzite, kde začala je spolupráca s Beadleom. V roku 1945 prešiel na Yalskú univerzitu, kde učil Lederberga. V roku 1948 sa vrátil na Stanford a od roku 1957 pracoval na fakulte Rockefellerovej univerzity.

## Dielo
Beadleho a Tatumove experimenty zahrňovali vystavenie chlebovej kvasinky *Neurospora crassa* lúčom röntgenového žiarenia, čo spôsobilo mutácie. V sérii pokusov dokázali, že tieto mutácie spôsobili zmeny v špecifických enzýmoch. To malo za následok zmeny v metabolických cestách. Tieto experimenty, zverejnené v roku 1941, ich viedli k myšlienke priameho spojenia medzi génmi a reakciami enzýmov, známej ako hypotéza „jeden gén, jeden enzým“.

Tatum pokračoval v štúdiu genetiky na baktériách. Spolu so svojim študentom Joshuom Lederbergom dokázali, že baktéria *Escherichia coli* môže šíriť genetickú informáciu uloženú v rekombinantnej DNA.

## Externé odkazy
* Nobelova cena

Kategória:Genetici USA
Kategória:Osobnosti USA v medicíne
Kategória:Nositelia Nobelovej ceny za fyziológiu alebo medicínu
Kategória:Nositelia Nobelovej ceny z USA
Kategória:Osobnosti z Colorada
Vannius

**Vannius** bol germánsky náčelník z kmeňa Kvádov (aj *Kuvadu, Kuvadui, Quadi, Kovádoi, Kovádois, Kovadi, Kovali*) a v 1. storočí po Kr. kráľ *regnum Vannianum* (**Vanniovho kráľovstva**) na území dnešného západného Slovenska. Toto kráľovstvo môžeme považovať za prvý štátny útvar na Slovensku.

## Životopis
Vannius pochádzal z kmeňa Kvádov. Tento kmeň s príbuzným kmeňom Markomanov patril do skupiny Svébov. Markomanský náčelník Marobud () vytvoril na prelome letopočtov silný štátny útvar v stredných Čechách. Stal sa však nebezpečným súperom Rimanov, ktorí využili rozbroje medzi Marobudom a náčelníkom Cheruskov Arminiom, ktorý Marobuda vyhnal a zaujal jeho miesto. 

Marobudovu vojenskú družinu Rimania zverili pod vládu kvádskeho náčelníka Vannia, ktorý pochádzal z dynastie, založenej náčelníkom Tudrom. S rímskou podporou sa Vannius usadil na území dnešného západného Slovenska medzi riekami Morava a Váh (*Marus et Cusus*) a v roku 21 po Kr. vytvoril štátny útvar, ktorý Rimania nazvali Vanniovo kráľovstvo (regnum Vannianum) a Vanniovi udelili titul kráľ (lat. rex). Kráľovstvo sa rozprestieralo pravdepodobne na juhozápadnom Slovensku, „za Dunajom medzi riekami Morava a Váh“ (Rímsky historik Tacitus doslovne uvádza: *Danuvium ultra inter flumina Marum et Cusum*').

Vannius využíval skutočnosť, že cez územie západného Slovenska viedla prastará obchodná Jantárová cesta, po ktorej sa z juhu na sever vyvážali vyspelé remeselné výrobky na územie barbarov, zo severu na juh sa zase od Baltského mora dovážal do oblasti Stredozemného mora jantár, ktorý sa využíval na výrobu šperkov, ale najmä pri náboženských úkonoch. Vannius ochraňoval obchodníkov, putujúcich po tejto ceste a za to vyberal primerané poplatky. Na hraniciach svojho kráľovstva budoval na vyvýšených miestach pevnosti a opevnené body. 

V priebehu tridsiatich rokov Vannius nahromadil obrovský majetok, ktorý mu závideli susedné kmene, súkmeňovci i jeho vlastní príbuzní. Synovia jeho sestry Vangio a Sido sa proti nemu v roku 50 po Kr. vzbúrili a zaútočili proti nemu. Hoci mal Vannius vycvičené vojsko, jeho spojenci sarmatskí Jazygovia nedokázali bojovať v uzavretých šíkoch a Vannius bol porazený. Statočne bojoval, utŕžil aj mnohé rany, ale napokon sa musel uchýliť pod ochranu veliteľov rímskeho loďstva na Dunaji. Rimania mu neposkytli vojenskú pomoc, ale po porážke ho usadili na svojom území v Panónii niekde v oblasti Neziderského jazera a tam Vannius aj zomrel.

## Referencie

## Zdroje
* Tacitus: Letopisy (Annales) II, 62-63; XII, 29-30. (Slovenský preklad: Tatran, Bratislava 1980)
* Pramene k dejinám Slovenska a Slovákov. Zv. 1: Slovensko pred príchodom Slovanov. Bratislava 1998
* Kniha kráľov. Panovníci v dejinách Slovenska a Slovákov. Bratislava 1998, 2003 (2. vydanie)
* Slovenské dejiny I. Od praveku po stredovek. Nová Maturita. Bratislava 2009, 258 strán.

Kategória:Dejiny Slovenska
Kategória:Vládcovia Slovenska
Kategória:Vládcovia starých Germánov
Plyn

**Plyn** alebo **plynné skupenstvo** alebo **plynná látka** je jedno zo základných skupenstiev, pri ktorom sú jednotlivé častice látky relatívne ďaleko od seba, voľne sa pohybujú v priestore a pôsobia na ne zanedbateľne malé príťažlivé sily. V užšom zmysle sa ako **plyn** označuje látka v plynnom stave (vzdušnina) iná než para.

V porovnaní s kvapalinami a tuhými látkami majú plyny o mnoho menšiu hustotu a viskozitu a sú stlačiteľné. Plyn patrí s kvapalinou do skupiny *„[[Tekutina|tekutín]]“*. Na zjednodušené skúmanie vlastností plynov sa používa ideálny plyn. *Skutočný plyn* alebo *reálny plyn* má na rozdiel od plynu ideálneho aj viskozitu, teda vnútorný mechanický odpor a nedá sa úplne stlačiť.

## Fyzika plynu
right|thumb|360px|Rozdelenie rýchlostí molekúl rôznych plynov pri teplote 25° C

Častice plynu nedržia pohromade žiadne sily (resp. ich pôsobenie je zanedbateľné), pohybujú sa chaoticky (neusporiadane) rozličnou rýchlosťou a ovplyvňujú sa len pri vzájomných, náhodných zrážkach. Rýchlosť častíc je rôznorodá, rozdelenie rýchlostí častíc popisuje Maxwellova-Boltzmannova štatistika.

Nárazy častíc na steny nádoby, v ktorej je plyn uzavretý, pôsobia na ne silou, ktorá sa prejavuje ako tlak plynu v uzavretej nádobe. V prípade, že sa plyn nachádza v uzavretej nádobe, po jej otvorení difunduje do okolia a po určitom čase rovnomerne zaplní celý priestor. Tento jav je praktickým dôsledkom druhej termodynamickej vety.

Okamžitý stav určitého množstva plynu je určený troma stavovými veličinami - tlakom, teplotou a objemom. Tieto tri veličiny sú navzájom závislé a ich vzťah (zmeny) popisuje stavová rovnica ideálneho plynu:
: **<math> p.V = n.R.T \,</math>**
kde:
* **p** je tlak (Pa)
* **V** je objem (m3) 
* **n** je látkové množstvo (mol)
* **R** je univerzálna plynová konštanta (8,314472&nbsp;J·K-1·mol-1)
* **T** je Termodynamická teplota (K)

## Pozri aj
* Skupenstvo
* Ideálny plyn

## Iné projekty

## Zdroj
* 

Plyn
Prach (častice v atmosfére)

**Prach** je všeobecné označenie pevných častíc s priemerom menším, ako 500 mikrometrov a vo všeobecnosti aj na označenie dobre rozdelenej hmoty. Prach na Zemi, ktorý sa nachádza v atmosfére, pochádza z rozličných zdrojov. Pod prachom rozumieme aj malé čiastočky pevného materiálu rozptýlené v ovzduší alebo usadené na predmetoch a stenách. Tieto čiastočky vznikajú aj pri ťažbe, vŕtaní, mletí a obrábaní rozličných pevných materiálov. V prachom zamorenom ovzduší sa najdlhšie udržiavajú čiastočky prevažne priemeru do dvoch mikrometrov (0,002 mm). Tieto čiastočky sú z hygienického hľadiska najnebezpečnejšie, lebo prenikajú hlboko do dýchacích ciest a spôsobujú tak vážne ochorenia (azbestóza, silikóza a iné). 

Prach sa nachádza aj vo vesmíre, napríklad v medzihviezdnych mračnách. Prach vytvára aj chvost niektorých komét.

## Iné projekty

Kategória:Sedimenty
Kategória:Prírodné materiály
Optické spektrum

**Optické spektrum** alebo **svetelné spektrum** môže byť:
*ako časť elektromagnetického spektra: optické žiarenie
*súbor monochromatických optických žiarení, ktoré sú charakterizované frekvenciou a intenzitou a sú obsiahnuté v žiarení uvažovaného zdroja žiarenia, pozri optické spektrum (spektrum zdroja)
Spektrum

**Spektrum** môže znamenať:
*všeobecne:
**niečo, čo v sebe zahŕňa prvky veľkej pestrosti, širokej škály a podobne
**množina vecí usporiadaných podľa nejakej charakteristickej vlastnosti
*vo fyzike a chémii: rozloženie javu (najmä nameranej hodnoty veličiny) podľa niektorej jeho charakteristickej vlastnosti (najmä frekvencie/vlnovej dĺžky), napr.:
**elektromagnetické spektrum, špecificky napr. optické spektrum
**akustické spektrum
**hmotnostné spektrum (závislosť počtu častíc na ich hmotnosti)
*v matematike:
**skrátene spektrum operátora
**skrátene spektrum matice (súhrn vlastných hodnôt matice)
**skrátene spektrum okruhu
**v teórii grafov: pozri spektrum (graf)
**v algebrickej topológii: pozri spektrum (algebrická topológia)
**v teórii kategórií: pozri spektrum (teória kategórií)
**v matematickej logike: skrátene spektrum teórie
*v ekológii: prehľad všetkých organizmov vyskytujúcich sa v určitom biotope podľa ich životných forieem bez ohľadu na ich postavenie v systéme, pozri spektrum (ekológia)
*v genetike:
**skrátene genotypové spektrum (súbor rozdielnych genotypov)
**skrátene mutačné spektrum
*dokumentárna televízia v Česku, na Slovensku a v Maďarsku, pozri Spektrum (televízia)
*sieť nákupných centier na Slovensku, pozri Spektrum (nákupné centrum)
*výšková budova vo Varšave v Poľsku, pozri Spektrum (budova)
(612911) 2004 XR190

**2004 XR<sub>190</sub>** je novoobjavený transneptúnsky objekt v rozptýlenom disku Slnečnej sústavy. Objavili ho astronómovia pod vedením Lynne Allena z Univerzity v Britskej Kolumbii s použitím kanadsko-francúzskeho havajského ďalekohľadu. Objekt dostal prezývku Buffy.

Tento objekt je zaujímavý z dvoch dôvodov. S inklináciou dráhy 47 stupňov, je to objekt s najviac sklonenou dráhou. Okrem toho, jeho dráha je nezvyčajne kruhová na objekt svojho typu. Predpokladalo sa, že objekty rozptýleného disku boli vymrštené na svoje súčasné dráhy gravitáciou Neptúna, zatiaľ čo sa zdá, že pretrvávajúca kruhovosť jeho dráhy nie je zlučiteľná s nebeskou mechanikou. Toto viedlo k istým nejasnostiam v teotetickom chápaní vonkajšej Slnečnej sústavy.

Odhadovaný priemer objektu je od 500 do 1000 kilometrov a obieha vo vzdialenosti medzi 52 a 62 AU od Slnka.

## Iné projekty

## Externé odkazy

Kategória:Transneptúnske objekty
Kategória:Astronomické objekty objavené v roku 2004
Vzduch

[thumb|Percentuálne zloženie vzduchu v [Zem|Zemskej atmosfére.]]
**Vzduch** je názov zmesi plynov v atmosfére Zeme. Stlačený vzduch v tlakových nádobách sa používa ako dýchací plyn. Čistý vzduch je rovnorodá zmes. Zem obklopuje asi 100 kilometrov vysoká vrstva vzduchu. Prírodný vzduch (z atmosféry) obsahuje takmer vždy aj vodné pary. Nazýva sa preto aj vlhký vzduch. Množstvo vodnej pary vo vzduchu určuje vlhkosť vzduchu. Vzduch ktorý neobsahuje žiadnu vodnú paru sa nazýva suchý vzduch, toto môže byť napríklad technicky pripravený vzduch.

## Zloženie

Obsahuje stopové množstvá nasledovných látok:
* oxid siričitý (SO2)
* vodík (H2)
* oxid dusný (N2O)
* xenón (Xe)
* ozón (O3)
* oxid dusičitý (NO2)
* jód (I2)
* oxid uhoľnatý (CO)
* amoniak (NH3)
* radón (Rn)

## Vlastnosti suchého vzduchu
Fyzikálne vlastnosti vzduchu pri 0&nbsp;°C a 101&nbsp;325&nbsp;Pa

## Vzduch a filozofia
Anaximandros tvrdil, že sa látka plodiaca od večnosti teplo a chlad pri vzniku tohto sveta oddelila a že z nej okolo vzduchu, ktorý obklopuje zem, vyrástla akási ohnivá guľa ako kôra okolo stromu. Keď sa potom táto guľa roztrhla a rozdelila do rozličných kruhovitých pásov, vznikli slnko, mesiac a hviezdy.  

## Referencie


## Iné projekty
Geodézia

**Geodézia** (z gr. γη = Zem, δαιζω = delím) alebo **zememeračstvo** je vedný odbor, ktorý sa zaoberá zisťovaním polohy objektov na Zemi, ich tvarov a tvaru samotnej Zeme.

## Delenie geodézie

### Vyššia geodézia
Zaoberá sa zisťovaním tvaru Zeme, jej rozmerov a vytváraním modelov pre potreby geodézie

### Nižšia geodézia
Meria a zobrazuje časti povrchu Zeme a určuje polohu objektov na nej. Tiež vytyčuje polohu budúcich objektov pre potreby výstavby.

## Odbory
* družicová geodézia
* inžinierska geodézia
* geodetická astronómia
* pozemkové úpravy
* fotogrametria
* vyššia geodézia

## Externé odkazy
* GEOforum.sk  Nezávislý informačný portál o geodézii, kartografii, katastri a geoinformáciach
* www.geodesy.gov.sk  Úrad geodézie, kartografie a katastra SR
* Ústav geodézie, kartografie a GIS  Fakulta BERG TUKE
* Katedra geodézie   Stavebnej fakulte STU BA 
* Katedra geodetických základov   Stavebnej fakulty STU BA
* Stredná geodetická škola v Bratislave
* Skriptá z Vyššej geodézie od prof. Ing. Ladislav Bitterera, PhD zo Žilinskej univerzity 
*   Odbor Geodézie, Kartografie a Katastra na SPŠS v Žiline.
Modalizmus

**Modalizmus** alebo **modalistický monarchianizmus** označuje teologický názor, považovaný za jeden z variantov monarchianizmu, ktorý označuje slovom „Boh“ (grécky θεός *theos*) iba osobu Otca. V protiklade k dynamickému monarchianizmu sa pokúša modalizmus hovoriť tiež o plnom božstve Syna. 

Medzi najstarších modalistov 2. a 3. storočia patria Noetus a Praxeas, ktorí stotožňujú Otca a Syna. Tento názor viedol k označeniu modalizmu ako **patripassianizmu** (odkaz na utrpenie Otca). Modalisti sa domnievali, že Otec sa stal človekom, narodil sa z Panny, trpel na kríži a zomrel. Praxeas potom rozlišuje medzi Otcom a Synom v tom zmysle, že Otec vyjadruje Ježišovo božstvo a Syn jeho človečenstvo. V tomto zmysle Otec trpel s Ježišom človekom.

## Pozri aj
*Monarchianizmus
*Sabelianizmus

Kategória:Herézy
Electronic program guide

right|thumb|EPG v Mythbuntu

**Electronic program guide** (alebo **Electronic programme guide**, skr. **EPG**) je na obrazovke zobrazený sprievodca k vysielaným televíznym programom. EPG dovoľuje divákovi hľadať a vyberať poskytovaný obsah podľa času, stanice, žánru, atď. pomocou diaľkového ovládača.

Kategória:Digitálna televízia
Sabellius

**Sabellius** bol kresťanský kňaz a teológ pôvodom zrejme z Líbye alebo Egypta. Prišiel do Ríma a stal sa vodcom zástancov modalizmu, za čo ho pápež Kalixt I. roku 220 exkomunikoval. 

Proti všeobecne prijímanej kresťanskej náuke o troch osobách v Bohu (Trojica) Sabellius učil, že Boh je nedeliteľný, ale možno mu priznať tri základné spôsoby alebo *modi* (stvoriteľ, vykupiteľ, darca milosti). Toto učenie býva označované ako sabelianizmus, ktoré bolo rímskou synodou roku 262 odsúdené ako heréza.

## Pozri aj
* Modalizmus
* Monarchianizmus

Kategória:Náboženské osobnosti starovekého Ríma
Kategória:Heretici
Temná hmota

[thumb|right|250px|Prstenec temnej hmoty v [kopa galaxií|kope galaxií CL0024+17 (HST)]]
**Temná hmota** (iné názvy **nežiarivá hmota, tmavá hmota, skrytá hmota**; technicky najsprávnejší, ale nezaužívaný názov je **skrytá látka** resp. **temná/nežiarivá/tmavá látka**) je hypotetická hmota (presnejšie: látka), ktorú možno vo vesmíre pozorovať len vďaka jej gravitačnému pôsobeniu na okolité objekty tvorené bežnou svietiacou hmotou. Temná „hmota“ nevyžaruje nijaké elektromagnetické žiarenie a preto nemôže byť pozorovaná. O jej existencii vedci vedia len z gravitačných prejavov na žiarivú hmotu: gravitačné šošovky, rotácia galaxií, pohyb oblastí H II a guľových hviedzokôp. 

Temná hmota nie je opticky temná/tmavá, ale priehľadná.

O existencii temnej „hmoty“ prvýkrát referoval už v roku 1933 švajčiarsko-americký astronóm Fritz Zwicky, ktorý zistil nezrovnalosti pri štúdiu rotácie galaxií. Ak by neexistovala v galaxiách žiadna iná hmota okrem pozorovanej, mala by rýchlosť, ktorou obiehajú hviezdy okolo jadra galaxie zodpovedať Keplerovým zákonom. Z jeho pozorovaní však vyplynulo, že hviezdy od určitej vzdialenosti od stredu galaxie obiehajú omnoho rýchlejšie, než by mali podľa výpočtov. Tento pohyb bol vysvetlený práve temnou hmotou.

Podľa posledných meraní je vo vesmíre 23 % temnej „hmoty“, zatiaľ čo známa hmota, ktorá tvorí všetky priamo alebo nepriamo pozorované objekty, tvorí len 4 %. Zvyšok vesmíru, teda 73 %, je tvorený temnou energiou. Podstata temnej „hmoty“ ani temnej energie nie je doteraz vysvetlená. Jedna z teórií hovorí, že môže ísť o málo žiarivé objekty tvorené baryónovou (t. j. obyčajnou) látkou – hnedí trpaslíci, vychladnutí bieli a červení trpaslíci, neutrónové hviezdy alebo čierne diery. Tieto objekty sú súhrnne označované MACHO (MAsívne Compaktné Halové Objekty). Podľa iných teórií sa temná „hmota“ skladá z úplne iných častíc ako baryónová látka. Do úvahy prichádzajú neutrína, ale aj exotické častice: WIMP-y, Higgsove bozóny a iné. WIMP-y majú byť hypotetické častice, ktoré síce majú hmotnosť, ale z nejakých dôvodov neinteragujú s časticami normálnej látky – baryónmi, akými sú protóny a neutróny, pretože sa skladajú z nejakej neznámej nebaryonickej látky. Ďalšia teória tvrdí, že temná „hmota“ neexistuje a nezrovnalosti medzi pozorovaným a predpokladaným gravitačným pôsobením objektov sú dôsledkom našich chybných predstáv o gravitácii.

V poslednom období sa však objavila nová teória vysvetľujúca zdanlivé nezrovnalosti v rotácii hviezd v galaxiách. Podľa nej nemôžu byť pohyby hviezd v galaxii opisované len podľa Newtonových zákonov, ale musí sa prihliadať aj k teórii relativity napriek tomu, že ich rýchlosť sa ani zďaleka nepribližuje rýchlosti svetla.

## Referencie


Kategória:Kozmológia
Výtvarná výchova

**Výtvarná výchova** sú vizuálne zážitky a skúsenosti, rozvíjanie výtvarných schopností. Je súcasťou obsahu všeobecného vzdelávania spravidla ako jeden z estetickovýchovných predmetov. Učí žiakov hodnotiť ľudské  artefakty vizuálne média a riešenie priestoru, rozvíja produktivne výtvarné činnosti v rôznych témach a technikách.
## Externé odkazy

Kategória:Výchova
Kategória:Výtvarné umenie
Jozef Tarčák

PaedDr. **Jozef Tarčák** (* 25. apríl 1959, Oravská Polhora) je slovenský politik.

Jozef Tarčák je ženatý a má dve deti. Žije v Námestove. Je členom Ľudovej strany – Hnutie za demokratické Slovensko (ĽS-HZDS).

## Profesionálna kariéra
* 1983 – absolvoval Fakultu telesnej výchovy a športu na Univerzite Komenského v Bratislave
* 1983 – 1990 – pedagóg, telovýchovný inštruktor
* 1988 – Stredné odborné učilište Slovenského zväzu spotrebných družstiev na Slanickej Osade v Námestove, zástupca riaditeľa

## Stranícka kariéra
* 5. marec 2006 – znovu zvolený za predsedu ĽS-HZDS v Žilinskom kraji

## Politická kariéra
### Celoštátna politika
* 1992 – 1994 – poslanec Národnej rady SR
* 1993 – 1994 – štátny tajomník ministerstva školstva
* 1994 – 1998 – poslanec národnej rady
* 1998 – 2001 – poslanec národnej rady

## Regionálna politika
* 2001 – 2005 – predseda Žilinského samosprávneho kraja zvolený za HZDS
* 2005 – vo voľbách za predsedu samosprávneho kraja kandidoval za koalíciu ĽS-HZDS, PSNS, ZSNS. Postúpil do druhého kola volieb, kde podľahol Jurajovi Blanárovi.

Kategória:Narodenia v 1959
Kategória:Osobnosti z Oravskej Polhory
Kategória:Predsedovia Žilinského samosprávneho kraja
Kategória:Poslanci NR SR (1992 – 1994)
Kategória:Politici ĽS-HZDS
Kategória:Poslanci NR SR (1994 – 1998)
Kategória:Poslanci NR SR (2006 – 2010)
Kategória:Absolventi Fakulty telesnej výchovy a športu Univerzity Komenského v Bratislave
Kategória:Štátni tajomníci Ministerstva školstva, vedy, výskumu a športu Slovenskej republiky
Kategória:Laureáti Radu Andreja Hlinku I. triedy
Kalmycko

thumb|Mapa

**Kalmycko**, dlhý tvar **Kalmycká republika** (po kalmycky *Chalmg Tangč*) je jednou z federálnych republík v Rusku. Leží južne od Volgy pri Kaspickom mori. 

Jej rozloha je 75&nbsp;000&nbsp;km², počet obyvateľov je len 322&nbsp;000.

## Dejiny
Až do 16. storočia bolo územie dnešnej Kalmyckej republiky ovládané rôznymi chanátmi (Astrachaňským a inými), v tomto období však už začala republika formálne patriť pod Rusko. V 17. storočí obsadili dnešné Kalmycko kočovní Kalmyci, vyhnaní z Číny (Tí sa po sporoch s cárom v roku 1771 čiastočne vrátili späť). Zvyšok obyvateľov bol presídlený na Ural alebo násilne začlenený pod Astrachaňskú guberniu; Kalmyci boli utlačovaní a bola zaberaná ich poľnohospodárska pôda. Na začiatku 20. storočia, v roku 1918 bola ustanovená v Astrachani sovietska moc, vojnový stav však trval až do roku 1920. V októbri 1935 potom bola vytvorená Kalmycká ASSR. Tá za druhej svetovej vojny bola okupovaná nemeckými vojskami. Ku konci vojny boli Kalmyci vysťahovaní a oblasť degradovaná na Kalmyckú AO. Obnovenie ASSR sa uskutočnilo až v roku 1956. Od roku 1991 je v platnosti súčasný názov - Kalmycká republika.

## Obyvatelia
Obyvatelia sú Kalmyci a Rusi, ich podiel je približne rovnaký (40 % pre každého). Ostatné skupiny národov sú veľmi malé. Z náboženstiev sa vyznáva aj napriek historickým snahám Turkov o islamizáciu krajiny ortodoxné kresťanstvo; Kalmyci boli ale ešte pred obrátením na kresťanstvo budhisti.

## Ekonomika
Ekonomika krajiny je založená na vývoze obilnín a ovocia do Ruska. Južná poloha a dokonalá rovinatosť robia z Kalmyckej republiky ideálny poľnohospodársky kraj. Ďalším rovnako dôležitým zdrojom pre miestnu ekonomiku je ropa a zemný plyn. Z energetického hľadiska má aj veľký význam priehrada Vesolovskoje na rieke Malyč.

## Mestá
* Elista (hlavné mesto)
* Gorodovikovsk
* Jašalta
* Malyje Derbety
* Obiľnoje
* Sadovoje
* Keguľta
* Prijutnoje
* Ulan Erge
* Jaškuľ
* Utta
* Chulchuta
* Komsomoľskij
* Lagaň (jediný prístav pri Kaspickom mori).

## Iné projekty


Kategória:Republiky v Ruskej federácii
Kategória:Južný federálny okruh
Plazma

**Plazma** môže byť:
* vo fyzike: 
** druh silno ionizovaného plynu, pozri plazma (fyzika)
** v jadrovej fyzike: stav horúcej hmoty v ionizovaných atómoch s veľkou elektrickou vodivosťou, pozri plazma (jadrová fyzika)
* v bunke: protoplazma
* v lekárstve: krvná plazma
* v rádiotechnike: oblasť utvorená medzi katódou a anódou, ak v elektrónke prebieha ionizácia, pozri plazma (rádiotechnika)
* v mineralógii: špinavozelená odroda chalcedónu
* v potravinárstve: surovina na výrobu tvarohu, pozri plazma (tvaroh)
Zdenko Trebuľa

JUDr. **Zdenko Trebuľa** (* 29. september 1955, Martin) je slovenský komunálny a regionálny politik.

Zdenko Trebuľa je ženatý a má dve deti. Žije v Košiciach. 

## Profesionálna kariéra
* 1978 – absolvoval Právnicku fakultu Univerzity P.J. Šafárika v Košiciach
* 1978–1979 – VSS Košice, referent  
* 1979–1981 – VSŽ Košice, právnik  
* 1981–1986 – Obvodný národný výbor Košice IV, vedúci odboru, tajomník  
* 1986–1990 – politický pracovník Mestského výboru KSS (podľa iných zdrojov vedúci oddelenia dohľadu nad súdmi na KV KSS v Košiciach)
* 1990–1991 – živnostník  
* 1991–1996 – advokátsky koncipient  
* 1996–1998 – advokát

## Stranícka kariéra
* 1979–1990 – Komunistická strana Česko-Slovenska  
* 1990–1998 – bez politickej príslušnosti  
* 1998–2002 – Strana občianskeho porozumenia, predseda Mestskej organizácie v Košiciach, člen republikového predsedníctva SOP 
* 2002–2004 – Sociálnodemokratická alternatíva
* od r. 2004 – SMER - sociálna demokracia

## Politická kariéra
### Komunálna úroveň
* 1999 – námestník primátora mesta Košice 
* 1999-2002 – primátor mesta Košice zvolený v doplňovacích voľbách 28. novembra 1999 namiesto Rudolfa Schustera, ktorý sa stal prezidentom republiky
* 2002-2005 – znovuzvolený za primátora Košíc za koalíciu ANO, SMER, SMK, SDA. 15. decembra 2005 sa vzdal funkcie, pretože bol zvolený za predsedu Košického samosprávneho kraja.

### Regionálna úroveň
* 2005 – zvolený za predsedu Košického samosprávneho kraja za koalíciu SMER, HZD, ujal sa funkcie 9. januára 2006.

V máji 2017 bolo známe, že do nachádzajúcich volieb v novembri 2017 bude na základe rozhodnutia SMERu bude za stranu na župana kandidovať Richard Raši. Županom sa nakoniec stal Rastislav Trnka.

## Referencie

Kategória:Predsedovia Košického samosprávneho kraja
Kategória:Primátori Košíc
Kategória:Politici KSČ
Kategória:Politici SOP
Kategória:Politici SDA
Kategória:Politici Smeru
Kategória:Absolventi Právnickej fakulty Univerzity Pavla Jozefa Šafárika
Kategória:Slovenskí právnici
Kategória:Osobnosti z Martina
Niels Ryberg Finsen

**Niels Ryberg Finsen** (*&nbsp;15. december 1860, Tórshavn, Faerské ostrovy – † 24. september 1904, Kodaň, Dánsko) bol dánsky lekár, vedec a rytier dánskeho Rádu Dannebrog. 

V roku 1903 sa stal prvým dánskym laureátom Nobelovej ceny. Bola mu udelená Nobelova cena za fyziológiu alebo medicínu „za jeho zásluhy v liečbe chorôb, hlavne *[[lupus vulgaris]]*, pomocou koncentrovaného svetelného žiarenia, čím otvoril medicíne nové možnosti“.

## Životopis
Jeho rodina sa v roku 1858 presťahovala na Faerské ostrovy, kde sa tiež narodil. Obaja jeho rodičia však pochádzali z Islandu. Jeho otec Hannes Steingrim Finsen pochádzal z islandskej rodiny, ktorej korene siahajú až do 10. storočia. Matka Johanne Fromana bola tiež rodená Islanďanka a zomrela, keď mal Finsen štyri roky. Vychovala ho jej sesternica Birgitte Kirstine Formann, ktorú si Finsenov otec následne vzal za ženu.

Po ukončení štúdia medicíny a krátkej úlohe prosektora anatómie v Kodani sa sústredil na výskum fyziologických účinkov rôznych druhov svetla. U niektorých z nich objavil liečebné účinky a v roku 1895 prvýkrát aplikoval u ochorenia lupus vulgaris liečbu pomocou koncentrovaného svetla lampy. V roku 1896 založil v Kodani *Ústav pre terapiu svetlom*. V roku 1898 sa stal profesorom a v roku 1899 bol povýšený do šľachtického stavu. Bol pasovaný Rytierom rádu Dannebrog. V roku 1903 získal za svoje výskumy v oblasti fototerapie Nobelovu cenu za fyziológiu alebo medicínu. Neskôr sa zameral aj na dietológiu a študoval diétne režimy s nízkym obsahom sodíka.

Bol ženatý s Ingeborg Balslev s ktorou mal 3 deti. Trpel Niemann-Pickovou chorobou, ktorá postihuje pečeňové tkanivo. Takisto mal srdcové ťažkosti. Jeho vlastné choroby boli hnacou silou, ktorá ho viedla k výskumu. Tieto choroby ho však postupne invalidizovali. Zomrel necelý rok po tom, čo získal Nobelovu cenu.

## Dielo
* *Efekty svetla na kožu* (Om Lysets Indvirkninger paa Huden), 1893
* *Využitie koncentrovaných lúčov svetla v medicíne* (Om anvendelse aj Medicinen af koncentrerede kemiske Lysstraaler), 1896
* *Fototerapia* (La Photothérapie), 1899
* *Akumulácia soli v organizme* (En Ophobning af Salt i Organismen), 1904

## Referencie


## Iné projekty

## Externé odkazy
* Prof. Finsen, držiteľ Nobelovej ceny
* Biografia na nobelprize.org

## Zdroj

Kategória:Dánski lekári
Kategória:Nositelia Nobelovej ceny za fyziológiu alebo medicínu
Hra snov

***Hra snov*** (v starších prekladoch ***Hra snu***; švéd.: ***Ett Drömspel***) je divadelná hra napísaná v roku 1901 švédskym dramatikom Augustom Strindbergom. Strindberg hru dokončil po psychotickej epizóde svojho života, počas ktorej trpel neurózami a utkvelými predstavami, že ho skupina bosoriek chce zavraždiť. Tieto roky svojho života neskôr opísal v denníkoch vydaných pod názvom *Inferno*. 

*Hra snov* predstavuje odklon od predošlého Strindbergovho štýlu písania. V jeho starších drámach sa staval do úlohy martýra prenasledovaného ženami. V tomto období si však začína uvedomovať svoj podiel viny na rozpade manželstva s Harriet Bossovou. 

## Postavy
* **Básnik**
* **Ágnes**, dcéra boha Indru
* **Dôstojník**
* **Vrátnička**
* **Advokát**
* **Baletka**
* **Lepič plagátov**

## Literatúra

O Strindbergovej hre snov, napísal v roku 2006 slovenský teatrológ Doc. Mgr. Miroslav Ballay PhD. sémanticky a semioticky zamerané štúdium s názvom "*Štvoro interpretačných exkurzov do inscenácie Hra snov*".

Kategória:Divadelné hry
Bohumír Jaroněk

left|thumb|Jeden z Jaroněkových obrazov

**Bohumír Jaroněk** (* 23. apríl 1866, Zlín – † 18. január 1933, Zlín) bol český maliar, grafik, umeleckopriemyselný výtvarník, fotograf a publicista.

## Život
Bohumír Jaroněk sa narodil v rodine farbiara, v Zlíne na Morave. Najprv študoval na nemeckej nižšej reálke v Novom Jičíne, potom vo Valašskom Meziříčí na Štátnej odbornej umeleckopriemyselnej škole pre spracovanie dreva. Na tomto dobrom remeselnom základe začal stavať, získavajúc vedomosti počas svojich neobvyklých ciest. Najprv, v rokoch 1889 až 1896, pracoval v ateliéri fotografa Streliského v Budapešti, pretože na umelecké štúdiá v Paríži alebo v Mníchove, kam sa sústreďovala väčšina adeptov umeleckej dráhy, nemal prostriedky. Po tejto životnej etape sa začal venovať svojej záľube, cestovaniu. Bohumír Jaroněk precestoval skoro celú Európu i časť Orientu. Navštívil Káhiru, kde mal možnosť pôsobiť v poprednom káhirskom salóne, spomína sa Dubrovník i Paríž.

V roku 1896 sa vrátil na Moravu a vo Valašskom Meziříčí začal pracovať v ateliéri svojho staršieho brata Alojza, ktorý sa venoval zdobeniu porcelánu, a svojej sestry Júlie, ktorá tkala gobelíny. Od roku 1909 fungovala rodinná dielňa Jaroňkovcov v Rožnove pod Radhoštěm. Tam sa súrodenci Jaroňkovci ešte viac priblížili ku koreňom valašskej ľudovej kultúry a pracovali na tom, aby sa zachovali a zachraňovali pamiatky ľudovej architektúry. Dôsledkom ich snaženia bolo v roku 1925 založenie Valašského múzea v prírode. 

Bohumír Jaroněk sa venoval predovšetkým grafike, ale zhotovoval i temperové návrhy alebo skice pre riešenie gobelínov. Bol maliarom krajinných krás Valašska, autor temperových malieb, akvarelov (od roku 1894), olejomalieb a drevorytov. Námety čerpal predovšetkým zo Štramberska a Rožnovska. V jeho drevorytoch sa zachovala tá jednoduchosť, s akou príroda v spojení s ľudovou architektúrou tvorí jeden citový celok. Celé Jaroňkovo dielo charakterizuje štylizovane zjednodušená kresba, doplnená len niekoľkými málo farbami, odvodenými z pohľadu na prírodu. 

Bohumír Jaroněk zomrel 18. januára 1933 a pochovaný je na Valašskom Slavíne v Rožnove pod Radhošťom.

## Externé odkazy
*Životopis B. Jaroňka 

Kategória:Narodenia v 1866
Kategória:Úmrtia v 1933
Kategória:Osobnosti zo Zlína
Kategória:Českí maliari
Maurice Wilkins

**Maurice Hugh Frederick Wilkins** (* 15. december 1916, Pongaroa, Nový Zéland – † 5. október 2004, Londýn, Spojené kráľovstvo) bol britský fyzik a nositeľ Nobelovej ceny za fyziológiu alebo medicínu za rok 1962.

## Životopis
Študoval fyziku na St John's College v Cambridge, v roku 1940 obdržal na univerzite v Birminghame doktorát. Počas druhej svetovej vojny spolupracoval na projekte Manhattan na univerzite Berkeley. Podieľal sa na výskume fosforescencie, radaru, izotopovej separácie a difrakcie röntgenového žiarenia. Jeho najznámejšou prácou na King's College v Londýne bol objav štruktúry DNA, molekuly, ktorá nesie genetickú informáciu, za ktorý dostal on, Francis Crick a James Watson (obidvaja z Cavendish Laboratory v Cambridgei) v roku 1962 Nobelovu cenu za fyziológiu alebo medicínu.

## Referencie


## Iné projekty

## Externé odkazy
* Profil na Nobelprize.org 
* Biografia na Nobelprize.org

Kategória:Britské osobnosti v medicíne
Kategória:Anglickí fyzici
Kategória:Anglickí biológovia
Kategória:Nositelia Nobelovej ceny za fyziológiu alebo medicínu
Kategória:Britskí nositelia Nobelovej ceny
Permský kraj

thumb|Poloha kraja

**Permský kraj** () je kraj Ruska, ktorý vznikol 1. decembra 2005 na základe referenda z roku 2004, zlúčením Permskej oblasti a Permska (Komijsko-permského autonómneho okruhu). Hlavné mesto je Perm.

## Iné projekty


Kategória:Kraje v Rusku
Supratekutá látka

[náhľad|Hélium II sa vzlína po povrchoch, aby našlo svoju vlastnú hladinu – po krátkej chvíli sa hladiny v dvoch nádobách vyrovnajú. [Rollinova vrstva tiež pokryje vnútrajšok väčšej nádoby; ak by nebola zatvorená, hélium II by sa vyplazilo von a uniklo.]]

**Supratekutá látka** alebo **supratekutina** (z lat. *supra* = nad) je kvapalina s nulovou viskozitou. Supratekutosť bola pozorovaná iba pri dvoch izotopoch hélia (tj.4He a 3He) pri teplotách blízkych absolútnej nule. V ich zmesiach, a teoreticky sa predpokladá, že aj tzv. spinovo polarizovaný vodík sa môže stať supratekutým, sú určité indície, že aj neutrónové hviezdy sú tvorené supratekutým kondenzátom.

Supratekutosť objavil roku 1938 Rus Piotr Leonidovič Kapica, a to na 4He pri teplotách nižších ako 2,17 K (tzv. lambda bod). Pôvodne túto vlastnosť hélia pomenoval *tepelná supravodivosť*, kvôli tomu, že v supratekutom héliu je takmer nemožné vytvoriť tepelný gradient. Teóriu supratekutosti vytvoril Lev Davidovič Landau v roku 1941.

## Supratekuté hélium <sup>4</sup>He
Vlastnosti 4He nad teplotou 2,17 K (tzv. lambda bod Tλ), kvôli tomu sa aj zaviedol názov He I pre T>Tλ a He II pre Tλ. Najmarkantnejšie sa rozdiely vo vlastnostiach He I a He II prejavujú vo viskozite a tepelnej vodivosti. V roku 1938 Kapica meral viskozitu He II. He II pretekalo veľmi úzkou štrbinkou medzi vybrúsenými diskami. Z pokusu vyplynul záver, že ak má He II nejakú konečnú hodnotu viskozity, tak je najmenej miliónkrát nižšia než viskozita He I. Aj ďalšie experimenty preukázali v podstate nulovú viskozitu He II.

## Dvojkvapalinový model
Vysvetlenie fyzikálnej podstaty supratekutosti nie je jednoduché. He II v množstve pokusov vykazovalo existenciu viskóznych trecích síl. Z toho plynulo, že He II sa správa ako supratekutá a viskózna látka súčasne. Tento „paradox“ je dôležitou časťou popisu fyzikálnych vlastností He II, ide o tzv. *dvojkvapalinový model*, ktorým možno vysvetliť veľa vlastností. Prvý pokus o dvojkvapalinový model je z roku 1938 od maďarského fyzika Lászlóa Tiszu (pozri časopis Nature 141 z roku 1938). Podľa jeho modelu sa He II správa ako zmes dvoch zložiek. Normálnej, ktorá ma konečnú viskozitu a supratekutej – bez viskozity. Je však veľmi dôležité si uvedomiť, že nemožno konkrétne atómy hélia priradiť tej-ktorej zložke, pretože ide o bozóny a teda majú celočíselný spin a neriadia sa Pauliho vylučovacím princípom a platí pre ne Boseho-Einsteinove rozdelenie. Teda v totožnom stave (z hľadiska kvantovo-mechanického) môže existovať celý súbor častíc (atómov). Dvojkvapalinový model je čisto fenomenologický. Základným predpokladom je nezávislosť oboch zložiek. Hustota He II daná vzťahom  \varrho= \varrho_n + \varrho_s , kde \varrho_n je hustotou normálnej a \varrho_s hustotou supratekutej zložky. Podobne pre prúdovú hustotu platí:
\vec j = \varrho_n\cdot\vec v_n + \varrho_s\cdot\vec v_s . Tento vzťah platí dobre pre malé rýchlosti prúdenia, kde možno zanedbať turbulenciu medzi zložkami.

## Literatúra
* 
* 

## Externé odkazy

* Skupina supratekutosti na katedre fyziky nízkych teplôt MFF UK Praha 

Kategória:Skupenstvá hmoty
Kategória:Hélium
Kategória:Fyzika kondenzovaného stavu
Bedřich Václavek

**Bedřich Václavek** (* 10. január 1897, Čáslavice – † 5. marec 1943, Osvienčim, Poľsko) bol český teoretik umenia, kritik, historik, spisovateľ a prekladateľ.

## Výber z diela
* *Od umění k tvorbě* (1928)
* *Poesie v rozpacích* (1930)
* *Česká literatura 20. století* (1935)
* *Listy mládí*

## Literatúra
* MED, Jaroslav. Literární život ve stínu Mnichova (1938-1939). Praha : Academia, 2010. 340 s. ISBN 978-80-200-1823-6. 

## Iné projekty

## Zdroj
* FILIT Zdroj, z ktorého (pôvodne) čerpal tento článok

Kategória:Českí spisovatelia
Kategória:Českí historici
Kategória:Českí literárni teoretici
Kategória:Svaz moderní kultury Devětsil
Pohlavné orgány

[náhľad|Ženský ([pošva (vagína)|vagína) a mužský pohlavný orgán (penis)]]
**Pohlavné orgány** alebo **pohlavné ústrojenstvo** (lat. organa genitalia) alebo neodborne **hanba** je podsystém urogenitálneho systému; sústava orgánov, ktorá zabezpečuje rozmnožovanie. 

Začiatkom embryonálneho vývoja ho tvorí pôvodne indiferentná zárodočná žľaza, Wolffova a Müllerova trubica a časti prvoobličiek. K rozlíšeniu zárodočnej žľazy na semenník alebo vaječník dochádza až počiatkom 2. lunárneho mesiaca, u mužov trochu skôr ako u žien. Wolffov vývod je základom vývodných pohlavných ciest u mužov, Müllerov u žien.

## Ženské pohlavné orgány

Vnútorné: párové pohlavné žľazy vaječníky (ováriá) sú uložené po stranách v malej panve. Pri vaječníkoch sa otvárajú do brušnej dutiny vajíčkovody, ktoré sa končia v maternici. Maternica ústi do  pošvy čapíkom. 

K vonkajším pohlavným ústrojom ženy patria veľké a malé pysky ohanbia a dráždec.

## Mužské pohlavné orgány

Párové mužské pohlavné žľazy semenníky (testis) uložené v miešku. Na semenníky ako čiapočka nasadajú nadsemenníky, ktoré ústia do semenovodov. Semenovod so semenným vačkom a predstojnou žľazou vyúsťuje do močovej rúry, ktorá je uložená v pohlavnom úde.

## Externé odkazy
FILIT Zdroj, z ktorého (pôvodne) čerpal tento článok

Kategória:Rozmnožovacia sústava
Váhy

**Váhy** môže znamenať:
*prístroj na váženie, pozri váhy (prístroj)
*znamenie zverokruhu, pozri Váhy (znamenie)
*súhvezdie, pozri Súhvezdie Váhy
Ásána

**Ásána** alebo **asána** (zo sanskr. आसन *āsana* - „sed“) je jogická pozícia tela, telesná poloha, telesné cvičenie, III. stupeň aštangajogy; statická, jogová poloha tela v hathajoge, ktorá venuje pozornosť vzťahom medzi polohami tela a duševnými stavmi.

Ásány sú určené predovšetkým na obnovenie toku vitálnej energie v organizme cez nádi.

## Iné projekty

## Externé odkazy
*
Vaišéšika

**Vaišéšika** (sanskr. वैशॆषिक) je najstarší zo šiestich hinduistických ortodoxných daršanov (filozofických systémov). Spadá do klasického obdobia vývinu indickej filozofie, vzniká v 6.–5. storočí pred Kr.. Jeho prvý systematický výklad (Vaišéšika-sútra) podal svätec Kanáda (3. stor. pred Kr.).
Vaišéšika hlása atomistickú kozmológiu. Z historického hľadiska úzko súvisí s logickou školou njája.

**Vaišéšika stanovuje pre všetko jestvujúce sedem kategórií**: *[[substancia]], [[kvalita]], činnosť
, všeobecnosť, zvláštnosť, bytie, nebytie*. Substancia, kvalita a činnosť existujú reálne.
Nasledujúce 3 kategórie sú produktom činnosti rozumu. Dôležitú úlohu v poznaní má kategória
"zvláštnosť" -podľa ktorej je toto učenie pomenované- , lebo v nej sa odráža reálna rôznorodosť substancií.
Svet sa skladá zo substancií, ktorým náleží kvalita a činnosť.

Je deväť substancií: zem, voda, oheň, vzduch, éter, čas, priestor, duša, rozum.
Atómy prvých štyroch substancií tvoria všetky materiálne objekty.
Atómy sú večné, nedeliteľné, nemajú rozmer, ich kombinácie však tvoria všetky rozmery telesa.
Spojenie atómov riadi svetová duša. V dôsledku neustáleho pohybu atómov svet, existujúci
v čase, priestore a étere periodicky vzniká a zaniká.
Atómy sa podľa kvality delia na štyri druhy a vyvolávajú štyri druhy pocitov:
hmat, chuť, zrak, čuch.

## Externé odkazy
* FILIT Zdroj, z ktorého (pôvodne) čerpal tento článok

* O indické filosofii

Kategória:Indická filozofia
Kategória:Hinduizmus
Vajíčkovod

250px|right

**Vajíčkovod** alebo **vajcovod** alebo zastarano **ovidukt** (lat. tuba uterina, oviductus) je orgán na odvod zrelých vajíčok z vaječníka. 

## Vajcovod človeka
U človeka je vajcovod svalová trubica vychádzajúca z maternice. Funkciou vajcovodu je počas ovulácie zachytiť uvoľnené vajíčko a preniesť ho do maternice.

Je to párový orgán, dlhý 10 - 15 cm, hrubý 0,5 cm. Smerom k vaječníku je otvorený do pobrušnicovej dutiny - brušné ústie vajíčkovodu (ostium abdominale tubae uterinae), druhý koniec ústi do maternice otvorom podbrušnicovej dutiny. Voľný koniec je lievikovito rozšírený a je zakončený 10 - 15-prstovitými výbežkami - fimbriami vajcovodov (fimbria tubae), ktoré sa v čase ovulácie prikladajú na povrch vaječníka. Vnútro vajíčkovodov je vystlané sliznicou, krytou na povrchu riasinkovým epitelom, riasinky ktorého kmitajú smerom k maternici. Svalová vrstva vajíčkovodu z hladkej svaloviny má vnútornú okružnú a vonkajšiu pozdĺžnu vrstvu. Na povrchu je vajíčkovod pokrytý riedkym väzivom, na ktoré nasadá pobrušnica (peritoneum). 

Vajíčkovod je upevnený okružím vajíčkovodu (mezosalpinx; lat. mesosalpinx). Vajcová bunka je transportovaná do maternice činnosťou riasinkového epitelu a peristaltickými pohybmi svaloviny vajíčkovodu.

## Iné projekty

Kategória:Rozmnožovacia sústava
Vaječník

**Vaječník** alebo **ovárium** (lat. *ovarium*) je samičia pohlavná žľaza produkujúca vajíčka. 

## Vaječníky človeka
náhľad|Vaječník človeka
Vaječník je párový orgán mandľového tvaru, uložený v malej panve, v plochej prehĺbenine pobrušnice (*fossa ovarica*) po stranách maternice. Jeho veľkosť tvar a povrch sa menia v závislosti od veku a fázy reprodukčného cyklu. U mladej ženy, ktorá ešte nerodila, je asi 3 cm dlhý, 1,5 cm široký a 1 cm hrubý. Váži okolo 10 g. Až do puberty je povrch vaječníka hladký, potom sa zjazvuje po ovuláciách a vystupujú na povrch tiež dozrievajúce folikuly.

Ovárium je fixované v pobrušnicovej krkve pomocou závesného väzu vaječníkov (*ligamentum suspensorium ovarii*), ktorý ho fixuje k bočnej stene panvy. Od maternice sa tiahne k ováriu väz *ligamentum proprium ovarii*. Na povrchu sa nachádza zárodočný epitel a pod ním je tenká väzivová vrstva. 

V stavbe vaječníka rozlišujeme kôrovú a dreňovú časť. V kôre sú prítomné primárne ovariálne folikuly (=primárne vajíčkonosné telieska vaječníka; *folliculi ovarici primari*), ktoré postupne dozrievajú na sekundárne ovariálne folikuly (*folliculi secundari ovarici*). V oboch vaječníkoch je asi 300 - 400 primárnych folikulov. Z nich väčšina zaniká a niektoré sa menia na Graafove folikuly (*folliculi ovarici vesiculosi*), ktorých folikulárne bunky produkujú hormón estrogén. Primárne folikuly majú priemer 30 - 40 mikrometrov a tvoria ich drobné folikulárne bunky, medzi ktorými je nezrelá ženská pohlavná bunka - oocyt. Graafov folikul má veľkosť približne čerešne a výrazne vystupuje nad povrch ovaria. V čase ovulácie (vypudenia pohlavnej bunky) praskajú obaly folikulu a vystreknutou folikulárnou tekutinou je oocyt 1. radu vyplavený do pobrušnicovej dutiny. Je zachytený prstovými výbežkami vajíčkovodu a transportovaný smerom k maternici. Z prasknutého folikulu vzniká žlté teliesko (*corpus luteum*), ktoré pôsobí ako dočasná endokrinná žľaza produkujúca progesteron. 

Dreňová časť vaječníka je tvorená väzivom a hladkými svalovými bunkami. Je bohato cievne zásobená. Zatiaľ nie sú zistené jej špecifické funkcie.

Vo vaječníku sa produkujú hormóny estrogény (estriol, estradiol, estrón).

## Iné projekty

Kategória:Rozmnožovacia sústava
Vajíčko

**Vajíčko** alebo **ovulum** alebo **ovum** môže byť:
* v zoológii alebo anatómii: (zrelá) živočíšna či ľudská vajcová bunka (v širšom zmysle spolu s jej ochrannými obalmi), pozri pod vajcová bunka
* v botanike: viacbunkový útvar v kvete semenných rastlín obsahujúci zárodočný miešok a v ňom vajcovú bunku, pozri vajíčko (botanika)

**Vajíčko** môže byť aj:
* malé vajce
* vajce (napr. veľkonočné vajíčko)
* vec podobná (malému) vajcu (napr. vajíčko na čaj)

## Referencie
Vajce (rozlišovacia stránka)

**Vajce** môže byť:
*vajíčko (čiže vajcová bunka) vtákov alebo vajcorodých stavovcov spolu s jeho ochrannými obalmi, pozri vajce
*časť samčieho/mužského pohlavného ústroja cicavcov, pozri vajce (cicavce)
*v mytológii: jeden zo základných archetypov stvoriteľských mýtov, pozri vajce (mytológia)

## Pozri aj
* vajíčko
* kraslica
* vajce ako potravina
Váju

**Váju** je indický boh vetra; boh védskeho náboženstva (rgvédskeho panteónu).

Váju s malým v značí dych, vanutie, vietor.

## Externé odkazy
FILIT Zdroj, z ktorého (pôvodne) čerpal tento článok
Kategória:Indickí bohovia
Kategória:Védske náboženstvo
Kategória:Bohovia vetra
Rigvéda

náhľad|Rigvéda

**Rigvéda** (iné názvy: **Rgvéda, R(i)gvéd, R(i)gvédah**; sanskritský kmeň: ऋग्वेद - *rgvéda*/iný prepis *rigvéda*, sanskritský nominatív: *r(i)gvédah*, hindská výslovnosť: *r(i)gvéd*; význam: *vedenie o veršoch*) je najstaršia a najdôležitejšia skupina textov tvoriacich védy, ktorá pozostáva zo zbierky hymnov vznikajúcej pomerne dlhú dobu a redigovanej pravdepodobne v 12. storočí pred Kr. Rigvéda obsahuje viac než 10&thinsp;000 veršov usporiadaných do 1&thinsp;028 hymnov a hádankových piesní v desiatich piesňových cykloch (mandaly). Základ védskeho náboženstva.

Rigvéda je najstarší prameň poznania predstáv o bohu a mytológii védskych Árijov.

## Ďalšia literatúra
* 

## Externé odkazy
* 

Kategória:Védske náboženstvo
Kategória:Indické náboženstvá
Vákuum

thumb|Školská pomôcka na demonštračné účely

**Vákuum** alebo **vzduchoprázdno** je ideálne prázdne prostredie (bez látkovej formy hmoty) alebo reálne prostredie, v ktorom je tlak plynu nižší ako atmosférický tlak.

Podľa kvantovej teórie ani priestor bez akejkoľvek hmoty nie je úplne prázdny, ale prebieha tam veľa procesov (kvantovo-mechanickej fluktuácie, tvorba párov častíc a antičastíc a ich opätovný zánik a pod.). Občas sa hovorí o tzv. energii vákua. Súvisí to aj s princípom neurčitosti.

## Rozsahy vákua

## Priemyselné vákuum
Vákuum, alebo podtlak je súčasťou mnohých odvetví. Najčastejšie je súčasťou výrobnej technológie. Na vytváranie hlbšieho vákua sa často používa viacstupňové čerpanie, alebo predčerpanie.Vákuum sa používa na zníženie teploty varu pri úprave látok a rafinácii. Podtlak sa používa pri manipulácii ako zdroj podtlaku pre vákuové prísavky a vákuové manipulátory. Vákuum sa ďalej používa pre homogenizáciu materiálov, pri ich výrobe, pre odstránenie bubliniek a zhutňovanie. Vákuum umožňuje preniknutie materiálu do celého objemu látky a výsledná látka je homogénnejšia.

### Vytvorenie vákua
*Na vytvorenie vákua odsávaním plynu sa používa výveva.
*Technicky môže vákuum vzniknúť aj bez odsávania, napríklad ochladením, alebo skondenzovaním plynu, či pary (napríklad v pohároch na zaváranie po zaváraní).

## Filozofia
Podľa Aristotela vákuum neexistuje.

## Referencie

## Pozri aj
* Výveva
* Magdeburské pologule
* Stredná voľná dráha

## Iné projekty

## Externé odkazy
* Zdroj informácií o priemyselnom vákuu


Kategória:Hmota
Kategória:Tlak
Valčík

::*O českom protifašistickom bojovníkovi pozri [[Josef Valčík]]*

thumb|Valčík

**Valčík** je hudobná forma, ako aj párový spoločenský tanec v 3/4 takte a rýchlom tempe, ktorý sa tancuje na tento rytmus. 

## Vznik valčíka
Predchodcom valčíka je hornorakúsky dedinský tanec ländler, ktorý počas 18. storočia rozšírili do Viedne potulní muzikanti. Na prelome 18. a 19. storočia sa už značne rozšíril v podnikoch viedenského predmestia. Pôvodne vyvolával pobúrenie (pri menuete sa partneri dotýkali len špičkami prstov, vo valčíku sa „objímali“). Napriek tomu sa mu vďaka masovej popularite podarilo presadiť sa. Na rozdiel od menuetu sa dal veľmi ľahko naučiť a aspoň spočiatku ho bolo ľahké aj komponovať. Bol preto veľmi vhodný pre viedenské publikum, ktoré sa chcelo baviť, ale nemalo pritom chuť ani čas učiť sa komplikované dvorné tance.

K popularite valčíka prispeli aj poprední hudobní skladatelia, hlavne Ludwig van Beethoven, Fryderyk Chopin, Anton Diabelli, Franz Schubert, alebo Karl Maria Weber, ktorí začiatkom 19. storočia povýšili valčík zo sedliackeho tanca na hudobnú formu. Takto preniesli valčík z vidieka do koncertných siení. Skladby však neboli určené na tanec, ale len na počúvanie.

Napriek pomerne prísnemu absolutizmu tej doby, Habsburgovci kultúre a zábave v celku priali. Na Viedenskom kongrese v roku 1814 bol valčík oficiálne akceptovaný. Stále sa rozširujúca mestská stredná vrstva túžila po kultúre, zábave, ktorej výsledkom bol samostaný sloh, takzvaný biedermeier. Súčasťou zábavy bol samozrejme aj tanec. Zakladali sa preto stále nové tanečné lokály a dopyt po nových skladbách stále rástol. Rozvoju aj popularite valčíku napomohol Josef Lanner, ktorý namiesto stále sa opakujúcich 8 taktov (typických pre tanečný valčík v tej dobe) začal komponovať rôzne do seba plynulo prechádzajúce hudobné motívy. Do vrcholnej podoby doviedol valčík (Johann Strauss mladší).

Viedenský valčík sa vyznačuje rýchlosťou a ľahkosťou. Stal sa aj základom viedenskej operetnej tvorby a ako tanec prenikol aj na cisársky dvor.

Podľa Marshalla McLuhana vznikol valčík ako horúci a explozívny ľudský výraz, ktorý prelomil feudálne bariéry dvorských a zborových tancov. Podľa C. Sachsa bol dôsledkom túžby po pravde, prostote, blízkosti k prírode a primitivizmu, ktorá napĺňala posledné dve tretiny osemnásteho storočia.

## Druhy valčíka
* Pod pojmom „valčík“ sa obyčajne rozumie *[[viedenský valčík]]*, ktorý je pôvodný a vyznačuje sa rýchlym tempom - približne 60 taktov/min. Okrem 3/4 taktu môže byť niekedy aj v 6/8 takte.
* *[[anglický valčík]]* - je o polovicu pomalší ako viedenský - približne 30 taktov/min.
* *[[francúzsky valčík]]*

## Iné projekty

Kategória:Tanec
Kategória:Hudobné formy
Valorita

**Valorita** je podľa Jána Letza región toho, čo existuje ako svet hodnôt; súčasť okolia reality (definovanej ako oblasť všetkého, čo existuje reálne, t. j. nezávisle od subjektu). Valorita má dôvod existencie v realite.

## Externé odkazy
FILIT Zdroj, z ktorého (pôvodne) čerpal tento článok
Kategória:Filozofické pojmy
Valorizácia

**Valorizácia** môže byť:
*všeobecne: nadobúdanie hodnoty alebo hodnôt alebo tvorba hodnôt
*v ekonomike: 
**zhodnocovanie sa alebo častejšie opatrenie na zhodnotenie meny, pozri valorizácia meny
**opatrenie na zhodnotenie (zvýšenie ceny) tovaru, pozri valorizácia tovaru
**zvýšenie dôchodkov, miezd a podobne relatívne k cenovej alebo mzdovej úrovni
**iné zhodnocovanie, napríklad zhodnocovanie cenných papierov